Ribe Stifts Adresseaviser, 1836-08-12
Udenlandske Efterretninger. Spanien. Pariserbladet Messager meddeler fra sin Correspondent i Bayonne Beretning om en Conferents, som den 10de Juli fandt Sted mellem Cordova og Villareal. Cordova havde nemlig under sit Ophold i Madrid forgjeves søgt at bevæge Dronning, Regentinden til personlig at indlade sig i Underhandling med D. Carlos; derimod var han endelig selv bleven bemyndiget til at aabne saadan Underhandling, og anholdt derfor, strax efter sin Tilbagekomst til Hæren, om en Sammenkomst med Prætendenten. Efter lang Tøven bemyndigede denne Villareal til at conferere med Cordova, og Sammenkomsten holdtes i Arganzon, 4 Mile fra Vittoria. Cordova skal da have bragt den gamle Ægteskabsplan, ifølge hvilken D. Carlos's ældste Søn skulde formæles med Dronning Jsabella, paa Bane, og tillige foreslaaet, at D. Carlos og Regentinden ikke skulde tage Ophold i Madrid, men i een eller anden Provindstad, samt at Regentskabet i Dronningens Mindreaarighed skulde overdrages til et Conseil, bestaaende af ligemange Christinere og Carlister. Tillige skulde alle Laan anerkjendes og begge Partiers Besværinger saavidt muligt afhjælpes. Villareal erklærede sig kun bemyndiget til at høre Cordovas Forslag, men yttrede dog, at der ingen Underhandling: var at tænke paa, med mindre en fast Plads f. Ex. Pampelona, først blev overgiven til D. Carlos. Dertil skal Cordova have svaret, at et saadant Skridt var altfor voveligt og vilde kun tjene til at ophidse de Exalterede endnu mere mod Regjeringen, hvorhos han bemærkede, at det var kun disse, der vilde have Fordeel af Borgerkrigens Forlængelse, som derimod vilde skade baade D. Carlos og Dronningen. Derefter skiltes begge Generaler af, som gode Venner, og have siden staaet i flittig Brevvexling. - Efterretninger fra Madrid skildre Tilstanden der, som betænkelig, og tillæggende Exalteredes Parti, til hvilket nu ogsaa Mendizahals Tilhængere henregnes, den Hensigt, at styrte det nuværende Ministerium ved en aabenbar Opstand. Natten mellem 24de og 25de Juli forefaldt i een af Forstæderne urolige Optrin, som foranledigede, at 3 eller 4 Personer af den laveste Folkeklasse, hvilke havde tilladt sig carlistisksindede Yttringer, bleve dræbte af Nationalgardister. D. 25de fornyedes Urolighederne; man hørte Raabene: "Leve Friheden, ned med Ministrene!" og omtrent 25 for Carlisme mistænkte Personer bleve dræbte eller saarede. Forbittrelsen mod Ministeriet synes at være vakt ved Efterretningen om et Jndfald af Carlisterne i Provindsen, Soria, hvorover en almindelig Skræk var bleven udbredt, og Dronning-Regentinden, som opholdt sig i La Granja, stod i Begreb med at flygte til Madrid. Thi vel traf Ministrene strax de fornødne Foranstaltninger: en Deel af Madrids Garnison blev sendt imod Fienden, og denne trak sig tilbage; men det kunde dog ikke andet end forøge de Misfornøiedes Uvillie, at Ministeriet lod en General beholde Commandoen, som ved sin Uduelighed eller ved sine forræderske Planer havde bragt det dertil, at alle Provindser nordlig for Hovedstaden hjemsøgtes af carlistiske Bander, og at den kongelige Familie end ikke i Nærheden af Madrid, kunde være sikker. Det hedder nu, at Ministeriet endelig har besluttet sig til at afskedige Cordova; men man tvivler om, at de umiddelbare Følger af hans Afskedigelse ville blive synderlig gunstige, dersom det er fandt, at General Sarsfield, som allerede een Gang har godtgjort sin Uformuenhed til at bekæmpe Carlisterne, skal være hans Eftermand. En anden Beretning tilføier, at Cordova haaber at blive sendt som Gesandt til Paris. - Efterretningerne fra Krigsskuepladsen ere meget uklare. Vist synes det at være, at General Gomez trak sig tilbage til Navarra og blev gjennem Asturien skarpt forfulgt af Espartero, men uvist, om han virkelig, som nogle Efterretninger ville, har lidt et Nederlag. Sikkert lader det til at være, at Villareal d. 28de f. M. rykkede frem med en betydelig Magt, forat indtage Vittoria og Pennecerada, men usikkert, om han virkelig har indtaget Vittoria, samt om han er bleven foranlediget til dette Skridt derved, at han har opsnappet nogle Depescher, hvori Cordova opfordrede General Bernelle til den største Forsigtighed, paa Grund af, at Dronningens Hær ved Tab i Fægtninger, ved Desertion og Sygdom var i den sidste Maaned sammensmæltet til det Halve. Det hedder, at det er lykket General Evans, som nu er fuldkommen helbredet, at berolige de Misfornøiede i den brittiske Legion, som efter det første Tjenesteaars Udløb vilde reise hjem, og at bevæge dem til at blive i Tjenesten, samt at der hverves i den franske Hær til spansk Tjeneste med saameget Held, at i det Hele 10000 Md. ere udtagne, og endelig, at der i Pampelona organiseres et polsk Uhlan-Regiment under Oberst Krajewskis Commando.